OMON (Rusiya)
OMON (rus. ОМОН, отряд мобильный особого назначения, Rom: otryad mobilnı osobogo naznaçeniya; azərb. "Xüsusi Məqsədli Mobil Bölmə"‎) Sovet İttifaqında, daha sonralar Rusiyada və bəzi digər postsovet ölkələrində mövcud olan xüsusi taktiki polis bölmələrinin adıdır. Müasir kontekstdə OMON qüvvələri xüsusi təyinatlı qüvvə və ya paramilitar qüvvə kimi təhlükəli şəxslərin həbsləri zamanı, iğtişaşlara nəzarət məqsədi ilə, terrorla mübarizə və yaxud da xüsusi mühafizə kimi missiyalarda istifadə olunurlar. Bundan əlavə, OMON bölmələri Çeçenistan kimi Sovet İttifaqının dağılması zamanı və sonralar baş vermiş olan silahlı münaqişələrin yatırılması zamanı da mühüm rol oynamışdırlar. OMON bölmələri həmçinin Belarus, Qazaxıstan, Tacikistan və digər keçmiş Sovet ölkələrində də mövcud olsalar da, onların adları və abreviaturaları artıq bəzi keçmiş Sovet ölkələrində dəyişdirilmişdir. Onun üzvləri adətən omonovtsi adlandırılırlar.